Source: https://beta.e-justice.europa.eu/13/SL/national_case_law?ENGLAND_AND_WALES&init=true
Timestamp: 2019-09-20 22:31:54+00:00

Document:
Na tej strani je opisana sodna praksa Združenega kraljestva, osredotočena na jurisdikcijo Anglije in Walesa. Opisana je predvsem sodna praksa iz podatkovnih zbirk, ki so prosto dostopne javnosti.
Sodna praksa na voljo v Angliji in Walesu
Večina sodne prakse sodišč v jurisdikciji Anglije in Walesa v Združenem kraljestvu je dostopna javnosti.
Objavljene so vse zadeve vrhovnega sodišča in vse meritorne sodbe civilnega pritožbenega sodišča. Objavljene so tudi vse sodbe upravnega sodišča in izbor sodb višjega sodišča (High Court), za katere obstaja poseben pravni ali javni interes. Sodbe kazenskega oddelka pritožbenega sodišča se objavijo, če za to obstaja pravni ali javni interes. Odločbe v družinskih in nekaterih kazenskih zadevah se lahko objavijo brez osebnih podatkov. Odločbe tribunala prve stopnje (First-tier Tribunal) in višjega tribunala (Upper Tribunal) se objavijo, če za to obstaja pravni ali javni interes.
Sodba se običajno objavi najhitreje v 24 urah in najpozneje v 2 tednih po izdaji. Če se sodba izda v pisni obliki, se običajno objavi še isti dan.
Sodbe zgornjega doma parlamenta: arhiv. Zgornji dom parlamenta (House of Lords) je bil najvišje pritožbeno sodišče Združenega kraljestva do 30. julija 2009. Vse sodbe zgornjega doma parlamenta od 14. novembra 1996 do 30. julija 2009 so na voljo na spletišču parlamenta.
Arhiv parlamenta. Dostop do sodb zgornjega doma parlamenta pred letom 1996 je mogoče urediti preko arhiva parlamenta. Arhiv parlamenta hrani spise pritožbenih zadev in druge dokumente zgornjega doma parlamenta iz njegove sodne pristojnosti, in sicer od leta 1621.
Spletišče vrhovnega sodišča. Vrhovno sodišče Združenega kraljestva (Supreme Court of the United Kingdom) je 1. oktobra 2009 prevzelo pristojnost za odločanje o pravnih vprašanjih v vseh civilnih zadevah v Združenem kraljestvu ter vseh kazenskih zadevah v Angliji, Walesu in Severni Irski. Vse sodbe so na voljo na spletišču vrhovnega sodišča.
Združeni svet za pravno poročanje (The Incorporated Council of Law Reporting – ICLR) je neprofitna organizacija, ki je bila ustanovljena leta 1865. Objavlja pravna poročila o sodnih odločbah vrhovnega sodišča in pritožbenih sodišč v Angliji in Walesu. Večina publikacij ICLR je sicer na voljo le v okviru naročniškega razmerja, vendar organizacija zagotavlja tudi spletno mesto WLR Daily, na katerem so brezplačno objavljeni povzetki zadev (v 24 urah po izdaji posamezne sodbe), in Iskalnik.
Britanski in irski inštitut za pravne informacije (BAILII) zagotavlja brezplačen spletni dostop do zelo izčrpne zbirke najpomembnejšega pravnega gradiva Velike Britanije in Irske, vključno s sodno prakso. Iskalnik uporabnikom omogoča iskanje po zadevah po posameznih sodiščih ali več različnih jurisdikcijah.
Inštitut BAILII poleg tega v okviru projekta Open Law opredeljuje najpomembnejše zadeve zgodovinske sodne prakse ter jih brezplačno javno objavlja na spletu v podporo pravnemu izobraževanju.
Inštitut BAILII je pred kratkim sodeloval z organizacijo ICLR in zdaj zagotavlja spletne povezave do povzetkov sodb, ki jih pripravi ICLR (če obstajajo), z možnostjo nakupa overjenega poročila ICLR o zadevi v formatu PDF.
Na spletišču inštituta Bailii so na voljo povezave do naslednjih zbirk:
odločbe pritožbenega sodišča za Anglijo in Wales (civilni oddelek),
odločbe pritožbenega sodišča za Anglijo in Wales (kazenski oddelek),
odločbe višjega sodišča za Anglijo in Wales (upravno sodišče),
odločbe višjega sodišča za Anglijo in Wales (oddelek za pomorsko pravo – Admiralty Division),
odločbe višjega sodišča za Anglijo in Wales (premoženjski oddelek – Chancery Division),
odločbe višjega sodišča za Anglijo in Wales (gospodarsko sodišče – Commercial Court),
odločbe višjega sodišča za Anglijo in Wales (sodišče za skrbniške zadeve – Court of Protection),
odločbe višjega sodišča za Anglijo in Wales (urad višjega sodišča za stroške postopka – Senior Court Costs Office),
odločbe višjega sodišča za Anglijo in Wales (davčno sodišče – Exchequer Court),
odločbe višjega sodišča za Anglijo in Wales (družinski oddelek – Family Division),
odločbe višjega sodišča za Anglijo in Wales (oddelek King's Bench Division),
odločbe višjega sodišča za Anglijo in Wales (trgovsko sodišče – Mercantile Court),
odločbe višjega sodišča za Anglijo in Wales (patentno sodišče – Patents Court),
odločbe višjega sodišča za Anglijo in Wales (oddelek Queen's Bench),
odločbe višjega sodišča za Anglijo in Wales (sodišče za tehnologijo in gradbeništvo),
odločbe grofijskega patentnega sodišča za Anglijo in Wales, odločbe sodišča za intelektualno lastnino (Intellectual Property Enterprise Court) (od leta 2013),
magistratna sodišča v Angliji in Walesu (družinske zadeve),
grofijska sodišča v Angliji in Walesu (družinske zadeve).
Zbirka odločb English Reports (od leta 1220 do leta 1873) je na voljo na spletišču CommonLII.
odločbe tribunala za socialnovarstvene standarde (Care Standards Tribunal) za Anglijo in Wales,
tribunal za zemljiške zadeve (Lands Tribunal) za Anglijo in Wales.
Na spletišču inštituta BAILII so tudi odločbe različnih tribunalov Združenega kraljestva:
višji tribunal (pritožbeni senat za upravne zadeve – Administrative Appeals Chamber),
višji tribunal (senat za davke in premoženjske zadeve – Tax and Chancery Chamber),
višji tribunal (senat za zadeve na področju priseljevanja in azila – Immigration and Asylum Chamber),
višji tribunal (senat za zemljiške zadeve – Lands Chamber),
tribunal prve stopnje (splošni senat za regulatorje – General Regulatory Chamber),
tribunal prve stopnje (senat za zdravje, izobraževanje in socialno skrbstvo – Health Education and Social Care Chamber),
tribunal prve stopnje (davčne zadeve),
pritožbeni tribunal Združenega kraljestva za konkurenčne zadeve (United Kingdom Competition Appeals Tribunal),
služba Združenega kraljestva Nominet za reševanje sporov (Nominet UK Dispute Resolution Service),
posebna pritožbena komisija za področju priseljevanja (Special Immigrations Appeals Commission),
pritožbeni tribunal Združenega kraljestva za delovnopravne zadeve (United Kingdom Employment Appeal Tribunal),
odločbe tribunalov Združenega kraljestva za finančne storitve in trge (United Kingdom Financial Services and Markets Tribunals),
tribunal Združenega kraljestva na področju azila in priseljevanja (United Kingdom Asylum and Immigration Tribunal),
informacijski tribunal Združenega kraljestva, ki vključuje pritožbeni svet za nacionalno varnost (United Kingdom Information Tribunal including the National Security Appeals Panel),
posebni komisarji Združenega kraljestva za odločbe o dohodnini (United Kingdom Special Commissioners of Income Tax Decisions),
odločbe komisarjev Združenega kraljestva za socialno varnost in otroške preživnine (UK Social Security and Child Support Commissioners' Decisions),
odločbe tribunalov Združenega kraljestva za DDV in dajatve (United Kingdom VAT & Duties Tribunals).
odločbe tribunalov Združenega kraljestva za DDV in dajatve (carina) (United Kingdom VAT & Duties Tribunals (Customs)),
odločbe tribunalov Združenega kraljestva za DDV in dajatve (trošarine) (United Kingdom VAT & Duties Tribunals (Excise)),
odločbe tribunalov Združenega kraljestva za DDV in dajatve (davek na zavarovalne premije) (United Kingdom VAT & Duties Tribunals (Insurance Premium Tax)),
odločbe tribunalov Združenega kraljestva za DDV in dajatve (davek na deponije) (United Kingdom VAT & Duties Tribunals (Landfill Tax)).
BAILII Zgornji dom parlamenta Spletišče vrhovnega sodišča ICLR
Zadnja posodobitev: 09/10/2014

References: sodišče 
 sodišče 
 sodišče 
 sodišče 
 sodišče 
 sodišče